Case ID: 1057768
Sentence 0: İşin halları: Təqsirləndirilən şəxslər Təqsirləndirilən şəxs1, Təqsirləndirilən şəxs2 və Təqsirləndirilən şəxs3ilə Qəbələ Rayon Məhkəməsinin xx xxxxxxxx 2019-cu il tarixlihökmü ilə təqsirli bilinərək məhkum edilmişlər ona görə ki,Təqsirləndirilən şəxs1 tamah niyyəti ilə, etibardan sui-istifadə etmə və aldatma yolu ilə özgənin əmlakını ələ keçirmək məqsədi ilə tanışı Təqsirləndirilən şəxs2 oğlu ilə qabaqcadan əlbir olan bir qrup şəxs qismində birləşərək, Göyçay rayon sakini Zərərçəkmiş şəxs3 Qəbələ rayonu ərazisində yerləşən müxtəlif şəxslərə aid şəxsi mülkiyyət torpaqlarında bitmiş qovaq ağaclarını sahiblərindən alaraq kəsib-doğradıqdan sonra bir kamaz markalı avtomobilin yük yeri qədər yığaraq 1100 (bir min yüz) manat müqabilində satacağına dair yalan vəd verib, ağacları kəsib-doğramaq üçün zəhmət haqqı, eləcə də motomişara yanacaq almaq və ağac sahiblərinə beh vermək adı ilə uydurduğu yalanlara inandırmaqla 2017-ci ilin sentyabr ayının 1-ci yarısından başlayaraq 2018-ci ilin mart ayının 1-ci yarısına kimi dəqiq olaraq istintaqa məlum olmayan tarixlərdə əvvəlcə ondan Qəbələ rayonu Hacıallı kəndində 750 (yeddi yüz əlli) manat, ikinci dəfə Qəbələ rayonu Nic qəsəbəsində 400 (dörd yüz) manat, üçüncü dəfə Qəbələ rayonu Dızaxlı kəndində 150 (bir yüz əlli) manat, sonuncu dəfə isə Qəbələ rayonu Hacıallı kəndində 60 (altmış) manat pul almaqla verdiyi vədə əməl etməmiş və bununla da vahid niyyətlə əhatələnmiş qəsdlə Zərərçəkmiş şəxs3 məxsus ümumilikdə 1360 (bir min üç yüz altmış) manat pulu dələduzluq yolu ilə ələ keçirmişlər.Bundan başqa, Təqsirləndirilən şəxs1 tamah niyyəti ilə, etibardan sui-istifadə etmə və aldatma yolu ilə özgənin əmlakını ələ keçirmək məqsədi ilə tanışı Təqsirləndirilən şəxs2 oğlu ilə qabaqcadan əlbir olan bir qrup şəxs qismində birləşərək, Göyçay rayon sakini Zərərçəkmiş şəxs4 Qəbələ rayonu Dızaxlı kəndi ərazisində yerləşən Şahid8 məxsus bağ sahəsini göstərib, orada sonuncunun özü tərəfindən əkilib becərilmiş qovaq cinsinə mənsub ağacları əvvəlcədən faktiki olaraq Qəbələ rayonu Mamaylı kənd sakini Şahid9 ilə razılaşaraq satmalarına baxmayaraq bu barədə həqiqəti gizlətməklə həmin ağacları sahibindən alaraq kəsib-doğradıqdan sonra bir kamaz markalı avtomobilin yük yeri qədər yığaraq 1550 (bir min beş yüz əlli) manat müqabilində satacağına dair yalan vəd verib, ağacları kəsib-doğramaq üçün zəhmət haqqı, eləcə də motomişara yanacaq almaq və ağac sahiblərinə beh vermək adı ilə uydurduğu yalanlara inandırmaqla əvvəlcə ondan 2018-ci ilin yanvar ayının əvvəlində Qəbələ rayonu Dızaxlı kəndində 100 (bir yüz) manat, daha sonra xx xxxxxx 2018-ci il tarixdə Qəbələ rayonu ərazisində yerləşən “Türyançay” adlanan körpünün yaxınlığında 550 (beş yüz əlli) manat, 2018-ci ilin yanvar ayının ikinci yarısında 600 (altı yüz) manat pul almaqla verdiyi vədə əməl etməmiş və bununla da vahid niyyətlə əhatələnmiş qəsdlə Zərərçəkmiş şəxs4 məxsus ümumilikdə 1250 (bir min iki yüz əlli) manat pulu dələduzluq yolu ilə ələ keçirmişlər.